**Fogalmi magyarázó és kitöltési útmutató szén, érc és bauxit esetén kitöltendő tömb adatlapokhoz**

*Tömb*: A készletszámítás legkisebb egysége.

*Generációs lapszám*: A lapok felvételi sorrendiségét biztosító azonosító szám.

Megjegyzés: Olyan esetekben, amikor egy tömbre vonatkozóan többféle okból szükséges változást létrehozni, akkor a generációs lapszám sorrendje logikusan meg kell, hogy egyezzék a változások természetes sorrendjével.

*Lelőhelyi kód*: 5 jegyű kódszám (a b c d e). A lelőhely létrehozásakor (az első készletszámítási zárójelentés elfogadásakor) az SZTFH hozza létre, amit az alábbiakban beállt változás esetén módosít.

*Az első számjegy* /a/ jelzi a terület elsajátításának mértékét:

* Felderítő kutatás alatti lelőhely: 1, felderítő kutatások folyamatban vannak, de az előfordulás létezését legalább egy pontban konkrétan kimutatták.
* Előzetes kutatás alatti lelőhely: 2, minden olyan lelőhely, amelyen a felderítő kutatás befejeződött, vagy az előzetes kutatás folyamatban van.
* Részletes kutatás alatti lelőhely: 3, olyan lelőhely, melyen az előzetes kutatás befejeződött, vagy a részletes kutatás folyamatban van.
* Megkutatott lelőhely: 4, olyan lelőhely, melyen a vagyon földtani ismeretessége a bányatelepítés megtervezéséhez megfelelő és erről az SZTFH a megkutatottsági nyilatkozatot kiadta, vagy a kiadásnak akadálya nincs.
* Megtervezett bánya: 5, azokat a lelőhelyeket kell idesorolni, amelyekre dokumentált bányalétesítési előterv, tervtanulmány, vagy beruházási program készült.
* Épülő bánya: 6, azokat a lelőhelyeket kell idesorolni, amelyeken a bányalétesítés megkezdődött, a vonatkozási időpontban folyamatban van, és a kb. 80%-os készültségi fokot még nem érte el. A rekonstrukció alatt álló bányaterületeket is ide kell sorolni, ha a rekonstrukció az új bányalétesítéshez hasonló méretű és a készültségi fok még nem érte el a 80 %-ot.
* Működő bánya: 7, minden olyan lelőhely, amelyben a bánya építése legalább a 80%-os készültségi fokot elérte és a vonatkozási időpontban üzemszerűen termel.
* Leállított vagy szünetelő bánya: 8, olyan megelőzően működő, vagy épülő bánya, mely kitermelhető, vagy földtani ásványvagyonnal rendelkezik, de a kitermelést, ill. az építést műszaki, vagy gazdasági okok miatt a vonatkozási időpontban szüneteltetik.
* Felhagyott vagy bezárt bánya: 9, olyan bánya, amelyre vonatkozóan a jogszabály szerinti felhagyási eljárást lefolytatták.

*Második és harmadik számjegy* (b c): vállalkozói, ill. nyersanyag kód.

* Mecseki feketeszén 10
* Dorogi barnaszén 21
* Tatabányai barnaszén 22
* Oroszlányi barnaszén 23
* Veszprémi eocén 24
* Veszprémi kréta barnaszén 29
* Nógrádi barnaszén 25
* Ózdvidéki barnaszén 26
* Borsodi barnaszén 27
* Mátraaljai lignit 30
* Veszprémi miocén (Várpalotai lignit) 28
* Bauxit (egykori Bakonyi Bauxitbánya) 40
* egykori Fejér megyei Bauxitbánya 41
* egykori Bauxitkutató Vállalat 42,43**,** 44
* Vasérc 51
* Mangánérc 52
* Rézérc 53
* Komplex érc 54
* Nemesfém érc 55
* Pirites homok 56
* Wehrlit 57
* Karbonátos mangán 61
* Radioaktív érc 70

Regionálisan nem besorolható nyersanyagok az ország bármely területén:

- Feketeszén (Mecseken kívül) 19

- Barnaszén (Egykori szénbánya vállalatok területén kívül) 09

- Lignit (Egykori szénbánya vállalatok területén kívül) 39

- Karbonkorú szenek 08

- Bauxit (A fenti bauxitterületeken kívüli) 49

- Nem dúsítható vasérc 58

- Nem dúsítható mangánérc 59

- Enargitos rézérc 60

*Negyedik és ötödik számjegy* (d e): a lelőhely tradicionális sorszáma.

Megjegyzés: Ha kizárólagosan csak a lelőhelyi kódot szeretnénk megváltoztatni (pl. korrigálni akarjuk azt az előzőeknek megfelelően), vagy a terület elsajátításának mértékében (felderítőből előzetes, épülőből működő stb.) történik változás, akkor elegendő csak az új lelőhelyi kódot, az előző lelőhelyi kódot és a változás okát és jellegét közölni.

*Tömbcsoport kódja:* 4 jegyű kódszám, amely a tömbcsoport azonosítására szolgál. Többtelepes előfordulás esetén az első két karakter a telep számát; a második kettő pedig a bányamezőt (koncentrációt) vagy bányaszintet jelzi. Abban az esetben, ha a telepek száma kevesebb, mint 11, elegendő az első kódjegyet használni a telep jelölésére. Az így felszabadult második kód egyéb információ közlésére felhasználható.

*Tömb kódszáma*: 4 jegyű kódszám, mely a számítási, számbavételi (vagy művelési) tömb azonosítására szolgál.

*Vonatkozási év:* Az adatlap felvételének éve (amelyikben a változás történt).

*Változás oka és jellege*: 4 jegyű kódszám, melynek első két számjegye a változás oka, a második kettő pedig annak jellege.

*Első két számjegy*:

- Földtani kutatás 01

- Bányaépítés 02

- Bányanyitás 03

- Bányabeli kutatás-feltárás 04

- Bányalétesítési, kitermelési, dúsítási technikában bekövetkező fejlődés 05

- Gazdasági környezet (fogyasztók, szállítási feltételek) megváltozása 06

- Alapvető gazdasági feltételek pl. költséghatárok megváltozása 07

- Kitermelés és kitermelés előkészítése 08

- Természeti csapás (vis major) 09

- Átszámítás (számítási, értékelési hibák korrekciója, kiegészítő utasítások keresztülvezetése,

 új vagyonszámítási módszer alkalmazása stb.) 10

- Területáthelyezés 11

- Engedéllyel történő visszahagyás törlés nélkül 12

- Művelési veszteség címen történő visszahagyás törléssel 13

*Második két számjegy:*

- Ha a tömbre vonatkozó adatok megváltozásáról van szó, (ideértve a termelést is), anélkül, hogy a tömb, mint nyilvántartási egység megváltozna 52

- Újonnan megismert tömb nyilvántartásba vétele esetén 53

- Tömb további tömbökre oszlik meg 54

- Több tömböt vonunk össze 55

- Több tömb összevonásra és más összetételben újra megosztásra kerül 56

- Tömböt más bányaterülethez vagy/és más tömbcsoporthoz csatolják 58

- Tömb vagyonát visszahagyják (A fejlesztési és művelési veszteségeket nem tekintjük visszahagyásnak) 59

-A „Tömb adatlap” következmények nélküli törlése (kiejtése) 00

Megjegyzés: Változás, változtatás, hibajavítás, vagy adatpótlás esetén elegendők csak a vonatkozó lap azonosítóinak (01, 02, 03) és a vonatkozási év (04) megismétlése, a változás okának és jellegének (05) jelzése és a változtatni, javítani, vagy pótolni kívánt adat megfelelő sorának kitöltése.

Új adatlap felvétele esetén minden sor kitöltendő, információhiány, vagy nem értelmezhető kérdés esetén \* jelet kell közölni.

*Előző tömbcsoport kódja:*A tömbcsoportok összevonásából, megszűnéséből és egyéb okokból történő tömbcsoport kódok megváltozása esetén a korábbi (hivatkozási) tömbcsoport kód jelzése.

*Előző tömb kódja:*A tömbök összevonásából, megszűnéséből és egyéb okokból történő tömbkódok megváltozása esetén a korábbi (hivatkozási) tömbkód(ok) jelzése.

*Általános jellemzés:* A tömbök jellemzőit a következő 8 jegyű kódszámokkal fejezzük ki:

*Első és második számjegy*: A nyersanyag minőségi megjelölésére szolgál.

- Kokszolható feketeszén 11
- Kevertszén (önállóan nem kokszolható feketeszén) 10
- Energetikai szén, feketeszén 12
- Minőségi barnaszén 14
- Minőségi barnaszén égőpala 15
- Barnaszén (egyéb barnaszenek) 17
- Lignit 18
- Bauxit 21
- Kénes bauxit 22
- Sziderites bauxit 23

- Barnavasérc 31
- Pátvasérc 32
- Ankerit 33
- Savanyú pátvasérc 34
- Oxidos mangánérc 41
- Karbonátos mangánérc 42
- Vasas mangánérc 43
- Enargitos rézérc 51
- Kalkopirites rézérc 52
- Ólom - cinkérc 61
- Komplexérc 62

 *Harmadik, negyedik számjegy:* A tömb megjelenési formája.

 - Meredekdőlésű vastag telep része vagy egésze 11

 - Meredekdőlésű közép-vastag telep része vagy egésze 12
 - Meredekdőlésű vékonytelep része, vagy egésze 13
 - Meredekdőlésű vastag telér része, vagy egésze 14
 - Meredekdőlésű közép-vastag telér része , vagy egésze 15
 - Meredekdőlésű vékony telér része, vagy egésze 16
 - Közepesdőlésű vastag telep része, vagy egésze 21
 - Közepesdőlésű középvastag telep része, vagy. egésze 22
 - Közepesdőlésű vékony telep része, vagy egésze 23
 - Közepesdőlésű vastagtelér része, vagy egésze 24

 - Közepesdőlésű középvastag telér része, vagy egésze 25

 - Közepesdőlésű vékony telér része, vagy egésze 26

 - Laposdőlésű vastag telér része, vagy egésze 31

 - Laposdőlésű középvastag telep része, vagy egésze 32

 - Laposdőlésű vékony telep része, vagy egésze 33

 - Laposdőlésű vastag telér /pad/ része, vagy egésze 34

 - Laposdőlésű középvastag telér része, vagy egésze 35

 - Laposdőlésű vékony telér része, vagy egésze 36
 - Izometrikus lencse egésze 41
 - Horizontális lencse egésze 42
 - Szabálytalan lencse egésze 43
 - Izometrikus lencse mesterséges része 44
 - Horizontális lencse mesterséges része 45
 - Szabálytalan lencse mesterséges része 46
 - Tömzs egésze 51
 - Tömzs mesterséges lehatárolt része 52
 - Egyéb forma 61

*Ötödik számjegy:* Fedő mellékkőzetek jellemzői.

- A fedő egynemű törmelékes kőzet (talaj) 1
- A fedő törmelékes kőzet víztárolókkal 2

- A fedő törmelékes kőzet nagyszilárdságú padokkal 3
- A fedő törmelékes kőzet nagyszilárdságú padokkal és víztárolókkal 4
- A fedő omlásra hajlamos üledékes rétegsor 5
- A fedő üledékes kőzetsor, nagyszilárdságú vastag padokkal 6

- A fedő üledékes kőzetsor, homokos víztárolóval 7
- A fedő üledékes kőzetsor, karsztos víztárolóval 8
- Egyéb fedő rétegtípus 9

*Hatodik számjegy:* Fekü mellékőzetek jellemzői.
- Lágy üledékes fekü 1
- Nagyszilárdságú üledékes fekü 2
- Üledékes feküben, homokos feszített vizű víztárolóval 3
- Üledékes feküben karsztos víztárolóval 4
- Egyéb fekükőzet 5

*Hetedik számjegy:* Egyéb kódjellegű klasszifikációra felhasználható. Nem felhasználás esetén 0

*Nyolcadik számjegy:* Egyéb kódjellegű klasszifikációra felhasználható. Nem felhasználás esetén 0

*Feltártság (kategória):* Az érvényes kategorizálási feltételeknek megfelelő besorolást (A, B, C1, C2 kategóriák) a következő számjegyekkel jelöljük:
- A kategória 1
- B kategória 3
- C1 kategória 5
- C2 kategória 6

*Súlyponti mélység:* A tömb természetes vagy mesterségesen lehatárolt feküfelületének a külszíntől (akna „szájától”) számított átlagmélysége. Állótelepeknél, függőleges síkokkal mesterségesen lehatárolt oszlop-alakú tömböknél a tömb súlypontjának a mélysége.

*Összes átlagos fedővastagság:* A külszíntől értelmezett olyan átlagérték, mely a tömb feletti összes fedő vastagságát foglalja magában.

*Közvetlen átlagos meddővastagság:* Egymás felett fekvő tömböknél a tömb /telep/ feletti közvetlen meddővastagság, a következő tömb (telep) feküjéig mérve.

*Vízszinthez viszonyított helyzet:* A tömb súlypontjának Z koordinátája mínusz a karsztvízszint jelenlegi tengerszint feletti magassága, előjel helyesen.

*Település dőlése:* Csak telepes, teléres és lencsés elfordulásokon értelmezhető. A tömb területére értelmezett átlagos dőlésszöget kell megadni.

*Inhomogenitás:* A produktív rétegösszlet 1 km2-re eső, önmagukban homogénnek tekinthető, de egymáshoz képest akár minőség, akár az előfordulási adottságok tekintetében eltér, vagy tektonikailag elkülönült azon ásványvagyon számbavételi alapegységek /tömbök/ száma, amelyekkel a művelés során —földtani adottságokból eredően— külön fejtési egységekként, mezőként kell számolni.

- nyugodt, homogén: <30 db/km2

- kissé zavart, kissé inhomogén: 30–69 db/km2

- zavart, inhomogén: 70–159 db/km2

- nagyon zavart, különösen inhomogén: ≥160 db/km2

*Víztároló jellege:*
- Bányászatot veszélyeztető víztároló nincs a rétegsorban 1
- Homokos víztároló a fedőben 2
- Homokos feszített víztároló a feküben 3
- Karsztos mészkő víztároló a fedőben 4

- Karsztos dolomit víztároló a fedőben 5
- Karsztos mészkő víztároló a feküben 6
- Karsztos dolomit víztároló a feküben 7
- Hasadékos magmás víztároló a fedőben 8
- Hasadékos magmás eredetű víztároló a feküben 9
Amennyiben a vízveszélyeztetettséget összetett, feszített vizű víztárolók adják, a megfelelő kettő, vagy több (max. 4) számjegyű variációja írandó be a fenti alap-kódszámoknak. A fő-vízveszélyt ebben az esetben mindig az utolsó számjeggyel jelöljük meg.

*Vízvédőréteg vastagsága:* A tömböt a víztárolótól elválasztó rétegösszlet vastagsága. Összetett víztárolónál a nagyobb, un. főveszélyt jelentő tárolótól való rétegvastagságot kell megadni.

*Munkahelyi vízhozam:* A tömbben kialakított termelő munkahelyen tartósan várható munkahelyi vízmennyiség (m3/perc) 1 tonnára vetített fajlagos értéke.

*Munkahelyi gázhozam:* A tömbben kialakítandó munkahelyek termelési mennyiségének és a felszabaduló gázmennyiség (CH4, CO2) hányadosa.

*Tűzveszélyesség:* Éghető ásványi nyersanyagok, vagy az ásványi nyersanyagok mellékkőzeteiben található éghető anyagok öngyulladásra hajlamosságát kell az alábbi kódszámokkal jellemezni:

- Öngyulladásra veszély nincs: 1.

- Öngyulladás-veszéllyel általában nem kell számolni: 2. Azokat a tömböket soroljuk ide, amelyeknél az öngyulladás, a munkálatok gondos elvégzése mellett, különleges módszerek alkalmazása nélkül, általában elkerülhetők.

- Erősen öngyulladás-veszélyes: 3. Azokat az eseteket kell itt megjelölni, ahol az öngyulladás csak különleges védekezési módszerekkel kerülhető el.

*Kőzethőmérséklet:* Bányaklíma szempontjából mértékadó kőzethőmérsékletet kell megadni. Külfejtéssel művelhető előfordulásokon nem értelmezzük.

*Termelési technológia*

*Első számjegy:*

- Telepes, szén, bauxit ércelőfordulások földalatti fejtési módjai 1

- Telepes, tömzsös, ércelőfordulások földalatti fejtési módjai 2
- Külfejtési fejtési technológiák 3

*Második számjegy* (fejtésmódok megjelölése):
- Széleshomlokú frontfejtés 1
- Széleshomlokú pásztafejtés 2
- Keskenyhomlokú fejtés 3
- Egyéb 4

*Harmadik számjegy* (jövesztés, fejtési technológia):

- Jövesztés, kézi szerszámmal, kézi rakodás 1
- Jövesztés kézi szerszámmal, gravitációs rakodás 2
- Jövesztés robbantással, kézi rakodás 3
- Jövesztés robbantással, gravitációs rakodás 4
- Jövesztés robbantással, gépi rakodás 5
- Jövesztés rakodás-hántolás elvén (gyaluval) 6
- Jövesztés rakodás-marás elvén 7
- Fúrásos jövesztés-rakodás 8
- Védőhálós és egyéb különleges vastagtelepi fejtés 9

*Negyedik számjegy* (biztosítási technológia)
- Biztosítás nélküli fejtés 1

- Fabiztosítás omlasztással, összenövesztéssel 2

- Fabiztosítás tömedékeléssel 3

- Egyedi acélbiztosítás omlasztással 4

- Egyedi acélbiztosítás tömedékeléssel 5

- Önjáró-biztosítás omlasztással (keretes) 6

- Önjáró-biztosítás omlasztással (zárt pajzsos) 7

- Önjáró-biztosítás tömedékeléssel (keretes) 8

*Ötödik számjegy:* Tömbön belüli vágatokon való szállítás

- Folyamatos szállítóberendezéssel való szállítás 1

- Mozdonnyal történő szállítás csillében, ill. vagonban 2

- Egyéb csillében, illetve vagonban történő szállítás 3

- Egyéb szállítási mód 4

*Hatodik számjegy:* Fejtés-előkészítő vágatok kihajtási módja

- Komplexen gépesített vágathajtás, fabiztosítás (jövesztő-rakodógép, folyamatos szállítás vagy mozdony szállítás) 1

- Komplexen gépesített vágathajtás, tartós biztosítás 2

- Fúrás robbantás, gépi rakodás, gépi szállítás fabiztosítás 3

- Fúrás robbantás, gépi rakodás, gépi szállítás, tartós biztosítás 4

- Fúrás robbantás gépi rakodás, kézi szállítás fabiztosítás 5

- Fúrás robbantás, gépi rakodás, kézi szállítás tartós biztosítás 6

- Fúrás robbantás (kézi jövesztés) kézi rakodás, szállítás, fabiztosítás 7

- Fúrás robbantás (kézi jövesztés) kézi rakodás, szállítás, tartós biztosítás 8

*Hetedik, nyolcadik számjegy:* Fakultatív egyéb információk, illetve adatcsoportosító kódok közlésére alkalmas. Fel nem használás esetén 00

*Ha az első számjegy* 2, akkor:

*Második számjegy*:
- Vékony teléres fejtésmód 1
- Tömzs, vastagteléres fejtésmód 2

*Harmadik számjegy*:

- Fejtésmód megjelölése

- Főtepászta fejtés tömedékelés nélkül 1
- Főtepászta fejtés utólagos tömedékelés 2
- Főtepászta fejtés folyamatos tömedékeléssel 3
- Főtepászta fejtés szakaszos tömedékeléssel 4
- Talppászta fejtés műfőtével 5
- Osztószintes fejtés 6
- Nagykamrás fejtés 7
- Főteomlasztásos fejtés 8

*Negyedik számjegy*: Fejtésmód megjelölése.
- Tömedékelés nélkül nyitva maradó fejtési térség 1
- Omlasztásos főtekezelés 2
- Külső tömedékanyaggal való tömedékelés 3
- Belső tömedékanyaggal történő tömedékelés 4

*Ötödik számjegy*: Rakodás-szállítási technológia a fejtésben
- Kézi rakodás, kézi szállítás 1
- Kézi rakodás, gépi szállítás 2
- Kézi rakodás, szalag szállítás 3
- Gépi rakodás, gépi szállítás 4

- Gravitációs rakodás, kézi szállítás 5
- Gravitációs rakodás, gépi szállítás 6

*Hatodik számjegy*: Fejtési előkészítő vágatok kihajtásának technológiája
- Gépi rakodás, gépi szállítás biztosítás nélkül 1
- Gépi rakodás, gépi szállítás biztosítással 2
- Gépi rakodás, kézi szállítás biztosítás nélkül 3
- Gépi rakodás, kézi szállítás biztosítással 4
- Kézi rakodás szállítás biztosítás nélkül 5
- Kézi rakodás szállítás biztosítással 6

*Ha az első számjegy 3*, akkor:

*Második számjegy*: A kialakítandó külfejtési szintek *számát* jelöli.

*Harmadik számjegy*: Az egyidőben kialakítandó külfejtés szintek közül a nyersanyag termelő szintek darabszámát jelenti.

*Negyedik számjegy*:

- A termelő szinteken csak hasznos anyagtermelés történik 1
- A termelő szinteken meddő termelés is történik 2

*Ötödik és hatodik számjegy*: A külfejtés termelési technológiája. Javasolt kódrendszer:
- Vederláncos kotrók robbantás nélkül 11
- Vederláncos kotrók lazító robbantással 12
- Maróláncos kotrók robbantás nélkül 21
- Marótárcsás kotrók lazító robbantással 22
- Markolók, hegybontók robbantás nélkül 35
- Markolók, hegybontók lazító robbantással 32
- Vederláncos kotrók és marótárcsás kotrók együtt, robbantás nélkül 41
- Vederláncos kotrók és marótárcsás kotrók együtt lazító robbantással 42

- Marótárcsás gépek és markolók együtt robbantás nélkül 61

- Marótárcsás gépek és markolók együtt robbantással 62

- Mindhárom típusú gép együtt üzemel 71

- Mindhárom típusú gép együtt üzemel robbantással 72

*Feltártsági igény faktor:*

- Részben, vagy teljesen feltárt tömbnél 1,00-1,05
- Feltáratlan tömbnél 1,10-1,20
- Szabad területen 1,20-1,30

*Minőségre vonatkozó adatok***:** A földtani illetve a kitermelhető ásványvagyon minőségét karakterizáló 10 db. különböző minőségi /elemzési/ adat

|  | Szén | Bauxit | Vasérc | Mangánérc | Rézérc | Komplexérc |
| --- | --- | --- | --- | --- | --- | --- |
| 1. | Fűtőérték kJ/kg | A1203 % | Fe % | Mn % | Cu % | Pb % |
| 2. | Hamu % | SiO2 % | Mn % | Fe % | Au g/t | Zn % |
| 3. | Kokszszén kihozatal % | CaO % | CaO % | SiO2 % | Ag g/t | Cu % |
| 4. | Durvaszén % | Mg % | MgO % | P % | Se % | Fe % |
| 5. | S % | S % | SiO2 % |  | S % | Au g/t |
| 6. |  |  | A1203 % |  | Fe % | Ag g/t |
| 7. |  |  |  |  | As % | Cd % |
| 8. |  |  |  |  | Mo % |  |
| 9. |  |  |  |  |  |  |
| 10 | Nedvesség %  | Nedvesség %  | Nedvesség %  | Nedvesség %  | Nedvesség %  | Nedvesség %  |

*Hígulási minőségre vonatkozó adatok:* A kitermelhető ásványvagyon gazdasági értékét csökkentő hígító anyagok haszonanyag-tartalma

|  |  |  |  |  |  |  |
| --- | --- | --- | --- | --- | --- | --- |
|  | Szén | Bauxit | Vasérc | Mangánérc | Rézérc | Komplexérc |
| 1.  | Fűtőérték kJ/kg | Al203 % | Fe % | Mn % | Cu % | Pb % |
| 2.  | Hamu % | Si02 % . | Mn % | Fe % | Au g/t | Zn % |
| 3.  | Kén % | - | - | - | Ag g/t | Cu % |

*Számbavett produktív terület:* A földtani ásványvagyon számbavételénél alkalmazott terület.

*Földtani vagyon valódi telepvastagsága:* A földtani vagyon előírás szerinti kiszámításához alapul vett telep vagy teleprész valódi vastagsága.

*Termelési vastagság:* A leművelendő területre vonatkoztatott, kitermelhető összes vastagság, beleszámítva a leművelni tervezet meddő rétegvastagságokat is.

Többszeletes fejtés esetén a fejtési vastagságokat kell megadni.

*Nyersanyag sűrűsége (térfogatsúlya):* A földtani vagyon számításánál alkalmazott sűrűséget /térfogatsúlyt/ kell megadni.

*Hígulás sűrűsége (térfogatsúlya):* A földtani vagyont hígító meddő, vagy félmeddő becsült vagy ténylegesen számított sűrűsége /térfogatsúlya/.

Megjegyzés: Ha a várható veszteség sűrűsége lényegesen eltér a földtani sűrűségtől, akkor a veszteség sűrűségét a lap hátoldalán kell közölni.

*Földtani vagyon:* az ásványi nyersanyag kutatási adatokkal igazolt teljes mennyisége, amelyet az adott ásványi nyersanyagra jellemző paraméterekkel (számbavételi kondíciókkal) – műszaki és gazdasági korlátok alkalmazása nélkül – határoznak meg (ld. Bt. 49. § 30.).

*Pillér:* az ásványvagyon különböző indokok vagy előírások alapján kijelölt, térben körülhatárolható része (határpillér, védőpillér), melyben kitermelés nem végezhető.

*Veszteség:* A számbavételi feltételek figyelembevételével meghatározott földtani vagyon azon része, amely a természeti adottságok által determinált optimális technológiához tartozóan a művelés során a bányában /telepben/ visszamarad.

*Hígulásnak* kell tekinteni - a szilárd ásványi nyersanyagok vonatkozásában - az adott számbavételi feltételek mellett meghatározott földtani vagyonba bele nem számított azon meddőkőzetek, illetve számbavételi feltételeket el nem érő minőségű ásványi anyagok mennyiségét, amely az optimális termelési technológiához tartozóan a termelés során a termelvénybe belekeveredik, vagy amelyet – (a kedvezőbb reálköltség alakulás révén biztosítható nagyobb eredménytömeg elérése érdekében) - tudatosan belekevernek.

*Kitermelhető ásványvagyon****:*** a bányatelek-térben a földtani ásványvagyonnak a pillérekben (határpillér, védőpillér) lekötött vagyonnal csökkentett, a fennálló tudományos-technikai fejlettségi szinten kitermelhető része (ld. Bt. 49. § 31.). Számítása: Földtani vagyon – Pillér – Veszteség + Hígulás = Kitermelhető vagyon.

*Leművelt produktív terület:* A tárgyév során effektive leművelt produktív terület, a horizontálisan körülhatárolható művelési veszteségként és visszahagyásként felhagyott területek nélkül. Többszeletes fejtés estén a leművelt szelet/ek/ területe(- i).

*Termelés (Kitermelés):*az ásványi nyersanyag természetes előfordulási helyéről történő lefejtése, elválasztása, felszínre hozatala. Kitermelésnek minősül az elhagyott meddőhányókból történő ásványi nyersanyag kitermelése és a szén föld alatti elgázosítása is (ld. Bt. 49. § 15.).

*Felhagyott nem törölt vagyon:* A tárgyév során felhagyott olyan földtani vagyon mennyiségi értéke, melyre a felhagyási eljárást lefolytatták, de a vagyon nem kerül törlésre.

*Felhagyott és törölt vagyon:* A tárgyév során felhagyott olyan földtani vagyon mennyiségi értéke, melyre a felhagyási eljárást lefolytatták és a vagyont az év során a nyilvántartásból törölték. Az így törölt vagyonrésznek reaktivációja csak új lappal, a változási ok és jelleg rögzítésével történhet meg.

*Tárgyévi veszteség:* A tárgyév során ténylegesen elvesztett vagy leművelt területekről nem hasznosított ásványvagyon mennyiségi értéke, függetlenül attól, hogy azt a termelés előtt számbavették-e, vagy nem.

*Tárgyévi hígulás:* A tárgyév során a termelésbe ténylegesen (tudatosan, vagy nem tudatosan) bekevert meddő vagy félmeddő mennyiség értéke.

*Fedő állékonysága:* A reálköltség kalkulációját befolyásoló kőzetfizikai jellemzők kódjellegű nyilvántartása.
- Állékony fedő biztosítást igényel 00
- Állékony fedő szakaszonként esetlegesen önhordó biztosítóval 01
- Önhordóbiztosításra alkalmas fedő 02
- Hagyományos támokat igénylő fedő 03
- Speciális fémtámokat vagy dupla fémbiztosítást igénylő fedő 04
- Különlegesen nehéz fedőviszonyok 05

Megjegyzés: Az első kód(0) helyett egyéb fakultatív információk is közölhetők.

*Telep fejthetősége:* A reálköltség kalkulációját befolyásoló kőzetfizikai jellemzők kódjellegű nyilvántartása.
- Kézi jövesztésre alkalmas telep 00
- Gépi jövesztésre alkalmas telep 01
- Fúrásos jövesztésre alkalmas telep 02
- Robbantással jöveszthető telep 04
- Különlegesen nehéz jöveszthetőségi viszonyok 05

Megjegyzés: Az első kód (0) helyett egyéb fakultatív információk is közölhetők.

*Fekü viszonyok:* A reálköltség kalkulációját befolyásoló kőzetfizikai jellemzők kódjellegű nyilvántartása.
- Normál, speciális kezelést nem igénylő fekü 00
- Lágy, tixotróp fekü 01

- Duzzadó, agyagos fekü 02
- Különlegesen nehéz feküviszonyok 03

Megjegyzés: Az első kód (0) helyett egyéb fakultatív információk is közölhetők.

*Vetületi rendszer:* A tömb súlypontjára vonatkozó térbeli információk rögzítésére szolgál. A koordináta rendszer rögzítésére 2 pozíciós kódot adunk meg:

- Helyi koordináták (általában vetületi rendszer nélküli koordináták) 00-09

- 3o -os sávszélesség 10
- 6° -os sávszélesség 11
- Hengervetület, normális (Mercator) 20
- Hengervetület, északi 21
- Hengervetület, középső 22
- Hengervetület, déli 23
- Sztereo, normális 30
- Sztereo, budapesti 31
- Sztereo, marosvásárhelyi 32
- Sztereo, ivanici 33
- Sztereo, katonai 34
- Egységes, országos 40

*x-y-z:* A tömb súlypontjának x, y, z koordinátái

A termelvény minőségi adatai (fűtőérték, hamutartalom, kéntartalom, nedvességtartalom, fémtartalom) a tárgyévben kitermelt nyersanyagra vonatkoznak.

*Földtani szakértő ellenjegyzése: a bányászatról szóló* 1993. évi XLVIII. törvény végrehajtásának egyes szabályairól szóló 20/2022. (I. 31.) SZTFH rendelet 20. § (3) bek. alapján a bejelentést földtani szakértővel kell ellenjegyeztetni.